**Balul Bobocilor**

**al Universităţii „Vasile Alecsandri” din Bacău 2014**

Asociația Liga Studenţească din Universitatea „Vasile Alecsandri” din Bacău organizează **Balul Bobocilor 2014**, în cadrul celui mai mare Festival Naţional Studenţesc, „**STUDENŢIADA” 2014,** eveniment devenit tradiție pentru toți studenții Universității. În acest an, Balul Balurilor, cel mai așteptat eveniment al toamnei, are tematica ***Night Stars*** şi promite a trezi în ochii fiecărui participant o scânteie, ce poate naște o **STEA**! Aşadar, miercuri, 26 noiembrie 2014, începând cu orele 20.00 la Teatrul de Vară „Radu Beligan” vom avea parte de tradiţionalul Concurs de Miss şi Mister Boboc, cu probe surpriză, momente de talent, muzică, modă și dans ale studenţilor Universităţii. Vor încinge atmosfera și vor ridica sala în picioare ***Vescan și Doddy,*** cu cele mai tari hituri ale anului, iar After Party-ul va avea loc în ***Vanity Glam Club,*** unde participanții vor fi așteptați cu multe surprize.

**Organizatori:**

* *Asociația Liga Studențească din Universitatea „Vasile Alecsandri” din Bacău*
* *Uniunea Națională a Studenților din România*
* *Universitatea „Vasile Alecsandri” din Bacău*